60 
In disem summer wurdent 3 ansechlich gesanthen vs 
anhallten der herren Pottestatten von Morbenn (von wägen 
eines gfangnen miser Franeise Alipi ab dem Commersee) 
in das Veltlyn abgefertigett, mit namen Jochum von Joch- 
bärg, Ammann zuo Lax, Albärt Baselga, Landtvogt zu Ober- 
halbstein, vnd Hanns Ardüser, landammann vff Dauas. Der 
gefangne wart vil vnd lanng, mit vnd one marter examiniert, 
von nüwgemünzter falscher golteronen wägen; sin vergicht 
war dermassen gestalltet, das die Herren Commissari ge- 
mälten edelman enthoupten habenn lassen ?°. 
Ouch sint in dem 157%. iar gemein 3 Pündt der 
eron Frankrych zuozogen. Die Hoptlüt vs dem obren pund 
waren: Caspar von Mundt vs Lungnez vnd Betrutt Bundi 
vs dem gericht Tisentis; vs dem Gozhus: Dionys von Stammpa 
us Bargäl vnd Dauit Löüw von Zizers; us dem pundt der 
40 Gerichten warend: Herr Andris Enderli von Meyenfelt 
vnd Flori Sprecher ab Dauas?. Gemein 3 Pündt habend 
etwas spans vnd etlicher beschwerden halb entzwüschend 
inen vnd ier Fürstlich. Durchlaucht erzherzog Ferdinand zuo 
Oestrych 3 gesante abgefertiget, vs dem Obren Pundt: 
Jochum von Jochberg, Ammann zuo Lax; vs dem Gozhus- 
pundt: Rudolf von Schouwenstein von Fürstnouw; vnd vs 
dem Pundt der A0 gerichten: Landtamman Hans Ardüser 
ab Dauas ??. — Gemein 3 Pündt hand ire pündtnussen re- 
nouiert vnd widrum confirmiert. Die gesanten in diser 
faction warent: vs dem Obren Pundt: Potestat Jannet, 
Mattle von Silis vs Schamms; vs dem Gozhus Pundt: 
Wolf von Juualtha vnd vs dem pundt der 10 gerichten: 
Landtammann Hans Ardüser ab Dauas. Vnd sint iez bi 200 
Jaren, das sich die Pündt mit einandren obligieret hand ?- 
